Tarybos Reglamentas (EEB) Nr. 312/76
1976 m. vasario 9 d.
iš dalies pakeičiantis Reglamento (EEB) Nr. 1612/68 dėl laisvo darbuotojų judėjimo Bendrijoje nuostatas, susijusias su darbuotojų profesinių sąjungų teisėmis
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 49 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi 1968 m. spalio 15 d. Tarybos reglamento (EEB) Nr. 1612/68 dėl laisvo darbuotojų judėjimo Bendrijoje [3] 8 straipsnyje reikėtų tiksliai apibrėžti, kad darbuotojams, kurie yra vienos iš valstybių narių piliečiai ir dirba kitos valstybės narės teritorijoje, būtų taikomos vienodos sąlygos naudojantis profesinių sąjungų teisėmis užimant administracines arba vadovaujančias pareigas profesinėje sąjungoje,
PRIĖMĖ ŠĮ REGLAMENTĄ:
1 straipsnis
Reglamento (EEB) 1612/68 8 straipsnis iš dalies keičiamas taip:
1. Pirmosios straipsnio dalies pirmame sakinyje po žodžių "įskaitant balsavimo teisę" įterpiami žodžiai:"ir užimti administracines arba vadovaujančias pareigas profesinėje sąjungoje".
2. Išbraukiama straipsnio 2 dalis.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1976 m. vasario 9 d.